cyanic-selkie/wikianc huggingface dataset:
Селска Црква (Дупјачани)
Селска Црква — археолошко наоѓалиште во прилепското село Дупјачани. Претставува осамен наод од римско време. Се наоѓа од надворешната страна на селската црква, каде лево од влезот е вѕидана надгробна стела со релјефна претстава. На средината има олтар на кој стои мала фигура, а лево и десно од него маж и жена. Натписот е оштетен и не се чита.
Јару, Завхан
Јару (Яруу) е област во Монголија во покраината Завхан.
Steam (софтвер)
Иако првично Steam е развиен за користење на Microsoft Windows, може да се користи и на верзиите на OS X и Linux, како и со ограничена финкција на верзијата за PlayStation 3 конзолата која исто така е развиена. Постоии и апликација за iOS и Android, но само за разговор и купување на Steam.
Почнувајќи од јануари 2014 година,со вкупно 3000 игри кој се достапни преку Steam има 75 милиони активни корисници.
Двејн Џонсон
Двејн Даглас Џонсон (англиски: Dwayne Douglas Johnson; Хејвард, 2 мај 1972), попознат како „Рок“ — Каменот (англиски: The Rock) — американски глумец и професионален борач. Џонсон играл американски фудбал на колеџ. По неуспешната сезона во канадската фудбалска лига, одлучил да се занимава со професионалнно борење, исто како својот татко и својот дедо. Врв на борачката кариера достигнал во периодот од 1996 до 2004 година, кога настапувал за WWE, тогашен WWF. Џонсон е по многумина еден од најголемите професионални борачи на сите времња. Со своите харизматични настапи и интервјуа станал еден од најпопуларните борачи. Освојил бројни светски, интерконтинентални и тег титули, како и „Ројал рамбл“ во 2000 година.
Осман I
Осман I (1258 - 1326) бил основач на Отоманското Царство, првиот нејзин султан. Бил роден во 1258 година, ја добил титулата бег од својот татко Ертогрул како владетел на Согут во 1281 година кој град од страна на неговиот татко бил заземен во 1231 година и кој град станал негова престолнина.
Владеење
Владеењето на Осман го означува официјалниот почеток на владеењето на династијата на Отоманците во Отоманското Царство, која постоела шест векови. Осман на чело дошол во 1281 година. Се оженил со ќерка на богатиот бег Омер од кој брак се родил наследникот Орхан I. Во тоа време биле регрутирани голем број на војници од исламскиот свет за да се борат против сè послабата Византија. Турското население во Анадолија значително се зголемило по доаѓањето на голем број на бегалци кои бегале од Монголската инвазија. Под негово раководство овие борци многу бргу се покажале како сериозна сила и темелите на новата империја биле многу бргу поставени.
Во 1284 година селџучкиот султан Алаедин III починал и како главни претенденти за неговата територија останале Осман и емирот на Караманија. Долгата и жестока борба меѓу потомците на Осман и Караманогулари започнала во текот на животот на Осман. Самиот Осман имал поголеми предности во однос на својот соперник главно поради неговата местоположба и блискоста со Византија.
Првите воени дејствија Осман ги презел против Византија. Во 1281 година станал бег на племето Каји, и како цел поставил да ги обедини сите туркиски народи во една држава. Териториите на Осман започнале да се прошируваат на сметка на Византија. Во исто време, Осман успеал да покори и неколку соседни турски емирати и племиња. Во 1291 година ја зазел тврдината Кулача. Во 1299 година дошло до распаѓање на Селџучкото царство и територијата во голема мера паднала под негова власт. Во 1300 година паднала тврдината Јенишехир. Реоните кои ги освоил биле управувани од страна на неговите синови и браќа. Така со Ескишехир управувал неговиот брат Ѓундуз, со Караџахисер Хасан, Инеѓул од Тургут. Подалечните територии биле управувани од страна на неговите команданти. На тој начин Осман ги направил своите поделени територии зависни едни од други. Кон почетокот на 14 век, Осман започнал со опсади на неколку важни византиски тврдини. Во 1302 година била издвојувана голема победа во Битката кај Бафеј.
Алармирани од растечкото влијание на Осман, Византијците постепено започнале да ги напуштаат селата во Анадолија и своите воени ресурси ги насочиле кон морнарицата. Византиското раководство било решено да го спречи на Осман да премине во Европа и се очајнички се обидувало да ги држи силите на Осман на западната граница. Осман сепак продолжил со напредувањето и започнал со опсада на Ефес во Егејско Море. Дополнително засилен од приливот на емигранти на негова територија, Осман исто така се преселил и кон исток каде слободно ги запленил византиските поседи во реонот околу Црно Море во Анадолија. По паѓањето на Енишехир, започнала Опсадата на Бурса и Никеја. Зазимањето на византиските територии продолжило и во 1306 година бил потпишан првиот воен договор на империјата со Византија. Во текот на овој период голем дел од населението на овие простори го примил исламот, а меѓу нив имало дури и византиски принцови како Косе Михаил на пример. Заедно со својата армија тој се присоединил кон силите на Осман и по тој начин неговите тврдини Ефке, Мезек и Акхисар преминале под управата на Осман.
Во 1320 година Осман се разболел и власта преминала во рацете на неговиот син Орхан Гази. Во негово време за првпат започнал да се собира данок од продадените стоки наречен тимар.
Значење
Осман починал во 1326 година во Согут. Негов наследник станал неговиот син Орхан I. Посмртно ја добил титулата Гази, односно свет исламски војник од страна на своите наследници. Во времето кога новиот султан се качил на престолот, неговите поданици го благословиле со зборовите Да бидеш голем како Осман. Желбата на Осман била да почива во новата престолнина Бурса. Денеска неговиот мавзолеј (турбе) претставува голема атракција за туристите.
За разлика од неговиот татко пред него, Осман оставил на својот син независна држава. Неизвесно е дали ковањето на монети и изрекувањето на молитви во домот на Осман, знаците за независност, започнало во последните години од владеењето на Осман или во почетокот на владеењето на неговиот син. Сепак, од времето на неговата смрт Осман создал независна држава која не била под влијание ниту на Византија ниту на Монголија. Препознавајќи ја слабоста на Византија, Осман своите напади ги насочил кон стекнување на територии на сметка на Византија.
Од клучно значење за опстанок на неговата држава било неговата способност да привлече војници кои биле во голема мера мотивирани да војуваат против христијанските неверници.
Тестамент
"Сине! Биди внимателен во врска со верските прашања пред сите други. Врз основа на верските прописи изгради силна држава. Религиозните прашање не ги препуштај на невнимателни, неискусни и грешни луѓе. И исто така не ја препуштај државната администрација на такви луѓе, зошто тие немаат страв од Алах и неможат да бидат лојални. Научниците, уметниците се моќта на државната структура. Однесувајте се кон нив со добрина и чест... Како главна цел постави си ги религиозните и политичките обврски. Земи поука од мене, кога дојдов на овие места како слаб водач и стигнав со божја помош до успехот. Не двоуми се да ги известиш и твоите следбеници на овој начин. Заштити се од инвазијата на непријателот и од неговата суровост а задоволи го народот и нивната војла
Мечот на Осман
Мечот на Осман (турски: Taklide-Seif ) претставувакл важна реликва во земјата во времето кога биле крунисувани новите султани на Отоманското Царство. Оваа традиција започнала уште во времето на воената кампања на Осман а била извршена од страна на неговиот шејк Едебали. Овој меч се наоѓа во гробниот комплекс во Ејуп, на Златниот Рог во Цариград.
Потомство
Во 1280, година се оженил со Рабија Бала Малхун Хатун, ќерка на шејкот Едебали.
Табановце
Табановце или Табановци — село во Општина Куманово, во околината на градот Куманово.
Географија и местоположба
Табановце се наоѓа во областа Жеглигово, на границата помеѓу Србија и Македонија (граничен премин Табановце) и е оддалечено 8 км од Куманово.
Историја
Подрачјето на Табановце е населено уште од римско време, за што сведочат наоѓалиштата Бежине и Падалиште во неговиот атар.
Стопанство
Селото има развиено стопанство. Населението се занимава со земјоделство и сточарство.
Население
Според статистиката на Васил К’нчов („Македонија, Етнографија и статистика“) од 1900 година, во Табановце живееле 500 жители, сите Македонци. Според секретарот на Бугарската егзархија Димитар Мишев, („La Macédoine et sa Population Chrétienne“) во 1905 година во Табановце имало 480 Македонци, патријаршисти.
Според пописот од 2002 година, во селото живеат 910 жители, од кои: 205 Македонци, 177 Албанци, 516 Срби и 12 останати.
Според последниот попис од 2021 година, во селото живееле 817 жители, од кои 241 Македонец, 211 Албанци, 294 Срби, 4 останати и 67 лица без податоци.
На табелата е прикажан националниот состав на населението низ сите пописни години:
Родови
Православни родови во селото Табановце се: Бузинци (23 к.) они се најстар табановачки род; Заќевци (20 к.) доселени се од денес албанското село Зајас, Кичевско, доселени се околу 1800 година; Мицини (20 к.) доселени се од некое село во Битолско; во маалата Чифлак (36 к.) и Сланиште (35 к.) живеат доселеници од Горна Пчиња и Кривопаланечко; Киселчани (9 к.); Старчани (9 к.) доселени се околу 1920 година од селото Старац кај Врање; Колонисти (10 к.) доселени се како колонисти од Србија и Лика; Пироќанци (15 к.) доселени се од околината на Пирот.
Муслимански родови: муслиманските Албанци во селото се населени од околу 1962 година, кога српските колонисти почнале да се иселуваат во Смедерево, муслиманското население е доселено од околината на Гнилане (13 к.).
Иселеништво
Родови иселени од Табановце има во Карабичане (Црвенковци и Басмарци), Режановце (Кокошињаци), Опае (Армутовци), Долно Коњаре (Петруш), Горно Коњари (Пешеви). Од 1945 година, па натака населението почнало помасовно да се иселува низ градовите.
Борово (појаснување)
Борово може да се однесува на следниве места:
Фудбал на песок
Фудбал на песок (или фудбал на плажа) е варијанта на фудбалот. Самата игра се одржува на плажа или на игралиште со песок, и вклучува употреба на техника, подвижност и шут кон голот.
Додека фудбалот се играл долги години неформално на плажите, воведувањето на фудбал на песок претставува обид за кодификација на правилата на играта. Ова е сторено во 1992 година од создавачите на Beach Soccer Worldwide, компанија создадена за развој на спортот и одговорна за одржување на голем дел од турнирите до денес.
Неравниот терен покриен со мек песок води кон сосема различен стил на игра од оној присутен кај вообичаениот фудбал. Компактниот терен, значајно помал од теренот за фудбал, им дозволува на играчите да постигнат гол од било кое место на теренот. Ова води кон игра со постигување на голем број погодоци, со просек од 60 обиди за постигнување гол во еден натпревар, со просечно еден постигнат гол секои 3 до 4 минути, што значи околу 11 голови во еден натпревар.
Науката во 1879 година
1879 година во науката опфаќа некои значајни настани.
Бесконечност
Бесконечност (симболички заменето со ∞) доаѓа од латинскиот infinitas или "безграничен." Се однесува на неколку различни концепти (обично поврзани со идејата "без крај") која се сретнува во филозофијата, математиката, и теологијата.
Во математиката, "бесконечноста" е често употребена во контекст каде е третирана како бројка. (на пр., ги брои или мери нештата: „бесконечен број на термини“).
NGC 5691
Податоци од набљудување
Според морфолошката класификација на галаксиите, NGC 5691 е од видот SBa/P. Видливиот сјај со голо око изнесува 11,8 m, а оној во рамките на интервалот од минималната до максималната честота 12,3 m, додека површинскиот сјај изнесува 13,2 m/лм2. NGC 5691 има привидни димензии од 1,9' х 1,4'.
Ставангер
Ставангер (Stavanger) — град и општина во Норвешка. Иако е четврт град по големина во државата, тој е трета урбано подрачје. Зафаќа површина од и има 126.469 жители.
NGC 5691
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 37 м 53,4 с, а неговата деклинација, односно висината на лакот на тој агол, -0° 23' 53"". Положбениот агол на објектот е во износ од 110°.
Други поделби
Проучување на NGC 5691 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52291. Во рамките на атласот на длабокото небо, Уранометрија 2000.00, објектот припаѓа на групата означена со бројот 242; додека во Каталогот на основни ѕвезди (GSC) е групиран под бројот 4985. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1440.
Станислав Бинички
Станислав Бинички (Јасика, 27 јули 1872 - Белград, 15 февруари 1942) бил познат српски композитор, диригент и педагог. Сметан е за еден од најголемите претставници на српската класична музика. Првите музички знаења ги стекнал од Стеван Мокрањца и Јосиф Маринкович, певајќи во хорот во Обилич. За време на студиите на Филозовискиот факултет во Белград го основал академското музичко друштво. После едногодишната работа во гимназијата во Лесковац каде заминува за Минхен, измеѓу 1895 и 1899 година студира композиција и соло пеење.
После завршените студии, се вратил во Белград каде што учествувал во развојот на музичките и педагошките интереси. Станува војник со чин десетар и го основа првиот симфониски Белградски воен оркестар, а во 1904 година и музиката на кралската гарда на која и диригира до 1920 година. Заедно со Мокрањца и Манојлович ја основаат Српската музичка школа. Бил хороводач на многу пејачки друштва и диригент на народното кино, каде што во 1920 година ја основал операта и бил првиот диригент и директор.
Од 1924 година се посветува на компонирањето, познат е по тоа што за своите композииции користел фолклорни мотиви. Неговото најпознато дело е првата српска опера „На Уранку“. Автор бил на бројни композиции за војни дувачки оркестри. Ја компонирал музиката за бајката Љиљан и оморика, вовед за Војничев Еквиноцио, „Наход“, „Ташана“ и други. Во февруари 2008 година во Белград е пронајдена грамофонска плоча на издавачот Concert Gramophone Record (снимено околу 1910 година) со снимка на војните капели каде што диригира Станислав Бинички. Плочата денес се наоѓа во фондот на народната библиотека на Србија. Станислав Бинички бил почитувана личност кога, кун крајот на триесеттите години на двадесеттиот век, е повикан по првпат да ги слушне нововоспоставените ѕвона на новата црква св. Александар Невски во една населба во Белград. Според записот во црковниот летопис Бинички слушајќи ги ѕвоната, воодушевен извикал: „Ете конечно и белград доби вистински црковни ѕвона“. Во неговото родно место секоја година се одржува музичката манифестација „Дани Станислава Биничког“, во рамките на кои настапиле многу угледни солисти и ансамбли.
Училиште „Станислав Бинички“
Во почетокот на 20 век, фомирано е училиштето за ниско музичко образование, со седиште во Белград, во улицата „Сењачкој“ број 31, која го носи називот по Станислав Бинички. Низ ова школо поминале многу врвни уметиници на денешницава, коишто основното музичко образование го стекнале од врвни педагоги и стручњаци од ова школо. Некои од споменатите музички уметници, денес на светски признат глас се: Александар Маџар, Ивица Ватович, Бојан Чалдович, Радмила Вардалич и многу други. Тие го стекнале знаењето од: Војислав Вукович Терзич, Радојке Херман, Емилије Герасимович, Душана Антоновича и други музички педагози. Школата до денес имала пет директори: Од 1988 година и лесковачкото музичко училиште (основано 1949 година) го носи името на Станислав Бинички. На почетокот на XX век е основана школата за нижо музичко образование со седиште во Белград која го носите името на Станислав Бинички.
Завханмандал, Завхан
Завханмандал (Завханмандал) е област во Монголија во покраината Завхан.
Науката во 1878 година
1878 година во науката опфаќа некои значајни настани.
Покраини во Алжир
Алжир е поделен на 48 покраини („вилаети“), 553 окрузи („дајри“) и 1.541 општини („балдии“). Сите покраини, окрузи и општини ги носат имињата на нивните административни центри.
Според уставот на земјата, покраините уживаат стопанска и дипломатска слобода и имаат свои народни собранија, избраи на локални избори. На чело на покраините стојат управници (валии), назначени од претседателот. Собранијата имаат и свои претседатели, избрани од пратениците.
Список на покраини
Редните броеви на покраините го следат азбучниот редослед (на арапски) на првичните покраини (31). Со додавањето на уште 17 покраини во 1983 г., броевите на тие покраини не се изменети, туку новите продолжуваат со броеви од 32 до 48, повторно по азбучен редослед. Денес постојат 48 покраини:
Стојан Везенков
Стојан Везенков (1828 - 19 јануари 1897) бил познат мајстор-градежник, еден од првите дејци за организирање македонско-албанска соработка за ослободување од турското господство, учесник во македонското револуционерно движење и активен учесник во антитурските војни на Балканот.
Устабашија
Како заможен градежен претприемач (устабашија), 25 години е на високо платена турска државна служба и изведува клучни градежни објекти во Битола (ја гради и воената касарна во градот) и добива султанови признанија и привилегии. По порачка од турската влада гради мост на Марица кај Одрин и на Нишава кај Ниш.
Револуционерна дејност
Меѓувремено се зближува со влијателни месни турски личности, но и со угледни албански првенци. По Кримската војна, од 1861 г. лично контактира и со руските дипломатски претставници во Битола, во Солун и во Цариград Хитрово, Лаговски и Лобанов и добива не само морална, туку и материјална помош за организирање востанички активности во Македонија и во Албанија.
Агент на српската влада
Патува по Балканот, се запознава и со српскиот дипломатски претставник во Цариград Јован Ристиќ, стапува во тајна врска со српската влада и го префрла семејството во Србија. Во духот на програмата на Милутин Гарашанин и идеологијата на кралот Михајло Обреновиќ, во 1867 г. се обидува да организира оружено востание во Македонија и во Албанија.
Апсење
Уапсен е од турските власти на српско-турската граница и по повеќемесечен затвор во Ниш е осуден на смрт, но при бесењето се скинува јажето и е оставен на доживотен затвор. По многу интервенции и со лично залагање на рускиот император, султанот го ослободува од затворот.
Учество во борбата против Османлиското Царство
Заедно со Иљо Малешевски, Ѓорѓија Пулевски, Димитар Беровски и други Македонци учествува во битките со турскиот гарнизон во Белград, а потоа во востаничките движења во Европска Турција, како и во Српско-турската и во Руско-турската војна (1877–1878). Под непосредно раководство на Михаил А. Хитрово собира доброволци по Србија и Романија и како единствен Македонец е присутен во Цариград при склучувањето на прелиминарниот Санстефански мировен договор.
Семејство
Брат му Константин завршува медицина во Русија и како воен лекар е смртно ранет во Руско-турската војна. Син му Владимир се школува во руската Воена академија и станува висок офицер (подоцна доброволец во Првата балканска војна и автор на книга за Македонија).
Последни години
Закитен со руски ордени, како пензионер се повлекува со семејството во Русија и животот го завршува во Одеса наполно заборавен и во голема сиромаштија.
Димитрија Чуповски има допири со син му Владимир и е соидејник и соработник со внук му (од брат) А. П. Везенков. Големата слика на Стојан Везенков е постојано во бирото на Чуповски, објавена и во весникот Македонски голос (Македонски глас) со висока оценка дека е виден македонски водач, борец за независноста на Македонија.
Борбала Биро
Борбала Биро се омажила како Борбала Биро Паксутан (родена на 13 години). Февруари 1957 година во Дебрецен ) е унгарски биолог и земјоделски научник со докторат и хабилитација од Унгарската академија на науките и универзитетски предавач по биолошки науки на Szent-István-University in Gödöllö. Во рамките на бројни истражувачки програми за научно земјоделство, таа е вклучена во Biofector Projekt со Универзитетот во Хоенхајм.
Живот и работа
Биро се школувала во основното училиште во Szabolcs Szatmar (Комитат Szabolcs-Szatmár-Bereg) од 1964–1972 година, а потоа во средно училиште од 1972 до 1975 година, проследено со студии на стручниот колеџ во Кишварда. Од 1975 до 1980 година студирала на Natural Science Faculty of the University во Kossuth Lajos, завршувајќи со квалификација по биологија, специјализирана за копнена екологија (м-р, Дебрецин; м-р 221/1980). Потоа се стекнала со д-р Фил. во 1983 година, понатамошна квалификација (C. Sc.) во биолошката наука во 1989 година и д-р дипл. во 1997 година. Универзитет Gödöllő, хабилитација со Venia Legendi за одгледување на растенија и хортикултура на West Hungarian University in Mosonmagyaróvár (скапоцен камен). Бр. 49/2003), проследено со докторат на Унгарската академија на науките (д-р) - Будимпешта 2006 година.
Борбала Биро е мажена со Јанос Паксута и имаат три деца.
Таа направила студиски патувања во:
Кинескиот кварт (филм од 1974)
Кинески кварт (англиски: Chinatown) — американски филм од 1974 година, во режија на Роман Полански, според сценариото на Роберт Таун. Главните улоги ги играат: Џек Николсон, Феј Данавеј, Џон Хјустон и Пери Лопез. Притоа, во режијата на некои секвенци од филмот учествувал и славниот режисер Џон Хјустон кој, исто така, глуми во филмот. „Кинескиот кварт“ бил номиниран за наградата „Оскар“ во дури 11 категории, но победил во само една (за најдобро сценарио). Во 1990 година, Џек Николсон го режирал продолжението на овој филм, со наслов The Two Jakes.
Содржина
Дејството на филмот се одвива кон крајот на 1930-тите, во Лос Анџелес, каде градскиот совет треба да донесе одлука за изградба на брана, со цел да се обезбеди вода за градот. Една жена, која се претставува како госпоѓа Малвеј го најмува приватниот детектив Џејк Гитис (го игра Николсон) за да открие дали нејзиниот сопруг, богат локален бизнисмен господин Малвеј, се гледа со друга жена. Меѓутоа, се појавува и друга жена (ја игра Данавеј) која, исто така, се претставува како госпоѓа Малвеј и од Џејк бара да го заборави случајот и дека ќе му следи тужба. Џејк дознава дека втората жена е вистинската сопруга на Малвеј. Набргу, Малвеј е најден мртов, а официјалното објаснување е дека случајно се удавил. Меѓутоа, Џејк не верува во таа приказна и почнува самостојно да го истражува случајот. Во едно такво истражување, на Џејк му го засекуваат носот. Сепак, тој открива многу интересни и заплеткани нешта: градскиот водовод ја пренасочува водата надвор од градот; непознати луѓе, користејќи туѓи имиња, купиле голема површина земја надвор од градот, Малвеј порано бил сопственик на водата од која се снабдувала Лос Анџелес, заедно со господинот Крос (го игра Хјустон); сопругата на Малвеј му е ќерка на Крос, итн. За време на истрагата, госпоѓата Малвеј не е искрена кон Џејк и тој почнува да се сомнева дека таа го убила сопругот, затоа што имал љубовница. Сепак, тој доаѓа до шокантно откритие: убиецот на Малвеј е Крос, кој го купил имотот каде треба да се насочува водата од новата брана; во минатото, Крос ја силувал својата ќерка и таа родила девојче кое се вика Катерина; затоа, Крос сака да го пронајде девојчето, но госпоѓата Малвеј сака да побегне со неа во Мексико. На крајот на филмот, госпоѓата Малвеј и нејзината ќерка се кријат во Кинескиот кварт, но таму доаѓа господинот Крос, со полицијата, која цело време ја заташкува истрагата за убиството на Малвеј. Крос си ја бара својата внука, а госпоѓата Малвеј пука во него. Додека се обидува да побегне, полицијата ја убива госпоѓата Малвеј, а Крос си ја зема внуката.
NGC 1306
NGC 1306 — спирална галаксија во соѕвездието Печка, заведена во Новиот општ каталог на длабоконебесни тела.
Откривање
Објектот е откриен во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1306 е од видот Sb. Видливиот сјај со голо око изнесува 12,9 m, а оној во рамките на интервалот од минималната до максималната честота 13,7 m, додека површинскиот сјај изнесува 12,3 m/лм2. NGC 1306 има привидни димензии од 0,8' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 21 м 3 с, а неговата деклинација, односно висината на лакот на тој агол, - 25° 30' 44".
Науката во 1877 година
1877 година во науката опфаќа некои значајни настани.
Список на македонски сликари
Следува список на македонски сликари (по азбучен редослед).
Науката во 1876 година
1876 година во науката опфаќа некои значајни настани.
Рид (Житоше)
Рид — археолошко наоѓалиште во прилепското село Житоше. Претставува некропола од доцноантичко време. Се наоѓа во средина на селото, каде во 1964 година при изградбата на амбулантата, на површина од 70 × 50 м биле откриени гробови градени од камени плочи, во кои немало прилози.
Тромеѓа (село)
Тромеѓа — село во Општина Куманово на растојание од 4 км од градот Куманово.
Население
Во 2002 година во селото живееле 1.298 жители, од кои 692 Македонци, 604 Срби и 2 останати.
Според последниот попис од 2021 година, во селото живееле 1.187 жители, од кои 757 Македонци, 1 Влав, 389 Срби, 6 останати и 34 лица без податоци.
Родови
Тромеѓа е мешано село
Според истражувањата од 1966 година, родови во селото се:
Српски
Македонски
Спорт
Во селото игра фудбалскиот клуб „Победа“, основан во 1977 г. Има играно во Третата лига — Север. Моментално учествува во Општинската фудбалска лига Куманово.
Томас Брус
Томас Брус, 7-ми Гроф од Елгин и 11-ти Гроф од Кинкардин (англиски: Thomas Bruce, 7th Earl of Elgin and 11th Earl of Kincardine) (20 јули, 1766 - 14 ноември, 1841) бил британски благородник и дипломат, познат по отстранувањето на мермерните скулптури од Партенонот во Атина. Преку англискиот јазик, тие се познати како Елгинови мермери.
Неговиот престој во Средниот Исток бил полн со несреќи. За време на епидемија на „чума“ на Елгин му паднал носот, така станувајќи прилично неатрактивен за неговата млада жена. На пат накај татковината преку Франција, Елгин заедно со некои негови сопатници бил заробен како воен заробеник (војната избила одкога тие ја напуштила Британија) и биле држени во притвор неколку месеци. Иако со нив било постапувано добро, Леди Елгин морала да патува без својот сопруг, и влегла во љубовна врска со еден од нејзините придружници. При неговото враќање во Британија, согледувајќи дека не може да го разубеди Британскиот музеј да ја плати предложената цена за мермерите, го дал на суд љубовникот на жена си за барање превисока цена. Потоа тој се преженил (со уште помлада жена) и отишол да живее во континентална Европа. Мермерите биле изложени, а потоа и купени од нацијата во 1816.
Хјустон Рокетс
Хјустон Рокетс (Houston Rockets) се американски професионален кошаркарски тим од градот Хјустон, Тексас. Тимот се натпреварува во Западна Конференција во Националната Кошаркарска Асоцијација (НБА). Тимот бил основан во 1967 година под името Сан Диего Хјустон, и под ова име се задржал до 1971 година, кога го добил денешното име.
Во првата сезона тимот има победено само на 15 натпревари. Но по драфтот на Елвин Хејс во 1969, тимот ги игра првите плеј-оф натпревари. Кога Хејс си заминал од тимот, на негово место доаѓа Мозес Малоун за да го замени. Малоун за тоа време освоил 2 МВП награди за најдобар играч во сезоната и го одвел тимот на првото финале во конференцијата. Тој исто така го одвел Хјусон во неговото прво финале во 1981 година, каде што изгубиле во 6 натпревари од тимот на Бостон Селтикс
Во 1984, Рокетс го драфтувале идниот член на НБА Куќата на славните Хаким Олајџувон кој ги однел во финале во 1986, каде изгубиле повторно од тимот на Бостон. Во следните 7 сезони, тимот губел во првата рунда во плеј-офот 5 пати. Тие не го освоиле своето прво првенство сѐ до 1994. Тие ја повторуваат шампионската сезона и во 1995. Но, Рокетс отсуствуваат од плеј-оф натпревари од 1993-2003. Тие не стигнале до плеј-офот, сѐ додека не го драфтувале кинескиот центар Јао Минг, и не поминуваат во првата рунда во плеј-офот сè до 2009.
Знаме на Литванската Советска Социјалистичка Република
Знамето на Литванската Советска Социјалистичка Република било усвоено на 15 јули 1953 година од страна на владата на тогашната влада на Литванската ССР. Ова знаме било во употреба до 18 ноември 1988 година, кога било заменето со денешното знаме на Литванија.
Дизајн
Знамето било во црвена боја, а преку долниот дел на знамето хоризонтално се протегале бела и зелена лента. Црвениот дел опфаќал 2/3 од знамето. Во горниот лев агол се наоѓале златен срп и чекан, а над нив петокрака. Веќе во 1988 година, Михаил Горбачов допуштил поголема автономија на Балтичките држави, така што Литванската ССР на 18 ноември го усовила знамето од 1918 година, дури две години пред прогласувањето на независност од Советскиот Сојуз.
Првото знаме на Литванската ССР било усвоено на 30 јули 1940 година. Во горниот лев агол стоел срп и чекан, а над нив имало натпис на литвански јазик LIETUVOS TSR (Литванска Советска Социјалистичка Република).
Алуминиум оксид
Алуминиум оксид (или алуминиум(III) оксид ) е хемиско соединение на алуминиум и кислород со хемиска формула. Тој е најчестиот од неколку алуминиумски оксиди, и конкретно идентификуван како алуминиум оксид. Најчесто се нарекува алумина и може да се нарече и алоксид, алоксит или алундум во различни форми и апликации. Природно се јавува во својата кристална полиморфна фаза α-Al 2 O 3 како минерал корунд, чии сорти ги формираат скапоцените камења рубин и сафир. Al 2 O 3 е значаен во неговата употреба за производство на алуминиум метал, како абразив поради неговата цврстина и како огноотпорен материјал поради неговата висока точка на топење.
Природна појава
Корунд е најчестата природна форма на алуминиум оксид. Рубинот и сафирот се форми на корунд со квалитетен скапоцен камен, кои нивните карактеристични бои ги должат на нечистотиите. На рубините им се дава нивната карактеристична длабока црвена боја и нивните ласерски квалитети со траги од хром. Сафирите доаѓаат во различни бои дадени од разни други нечистотии, како што се железо и титаниум. Исклучително ретка форма δ се јавува како минералот делталумит
Својства
Al2O3 е електричен изолатор но има релативно висока топлинска спроводливост (30 Wm −1 K−1) за керамички материјал. Алуминиум оксидот е нерастворлив во вода. Во неговата најчестата кристална форма, наречена корунд или α-алуминиум оксид, неговата цврстина го прави погоден за употреба како абразив и како компонента како алат за сечење.
Алуминиум оксидот е одговорен за отпорноста на металниот алуминиум на атмосферски влијанија. Металниот алуминиум е многу реактивен со атмосферскиот кислород, а тенок пасивационен слој од алуминиум оксид (дебелина 4 nm) се формира на која било изложена алуминиумска површина за неколку стотици пикосекунди .Овој слој го штити металот од понатамошна оксидација. Дебелината и својствата на овој оксиден слој може да се подобрат со помош на процес наречен анодизирање. Голем број легури, како што се алуминиум бронза го користат ова својство со вклучување на дел од алуминиум во легурата за да ја подобрат отпорноста на корозија. Алуминиумскиот оксид генериран со анодизирање е типично аморфен, но процесите на оксидација со помош на празнење како што е електролитичка оксидација резултираат со значителен дел од кристален алуминиум оксид во облогата, зголемувајќи ја неговата цврстина.
Амфотерична природа
Алуминиум оксидот е амфотерна супстанција, што значи дека може да реагира и со киселини и со бази, како што се флуороводородна киселина и натриум хидроксид, делува како киселина со база и база со киселина, неутрализирајќи ја другата и произведувајќи сол.
Структура
Најчестиот облик на кристален алуминиум оксид е познат како корунд, што е термодинамички стабилна форма. Кислородните јони формираат речиси хексагонално затворено спакувана структура со алуминиумските јони кои пополнуваат две третини од октаедралните меѓупростори. Секој Al3+ центар е октаедар. Во однос на неговата кристалографија, корундот прифаќа тригонална Бравеова решетка со просторна група од R в (број 167 во меѓународните табели). Примитивната ќелија содржи две единици на алуминиум оксид.
Алуминиум оксид постои и во други метастабилни фази, вклучувајќи ги кубните γ и η фази, моноклинската θ фаза, хексагоналната χ фаза, ортохомбичната κ фаза и δ фазата која може да биде тетрагонална или ортохомбна. Секој има уникатна кристална структура и својства. Кубниот γ-Al2O3 има важни технички апликации. Таканаречениот β-Al2O3 се покажал како NaAl11O17.
NGC 3288
NGC 3288 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3288 се споменува и како UGC 5752, MCG 10-15-114, CGCG 290-57, KCPG 239B.
Откривање
Објектот е откриен на 9 април 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3288 е од видот SBbc. Видливиот сјај со голо око изнесува 14 m, а оној во рамките на интервалот од минималната до максималната честота 14,8 m, додека површинскиот сјај изнесува 13,6 m/лм2. NGC 3288 има привидни димензии од 0,9' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 36 м 25,5 с, а неговата деклинација, односно висината на лакот на тој агол, + 58° 33' 22". Положбениот агол на објектот е во износ од 175°.
Други поделби
Проучување на NGC 3288 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 31446. Во рамките на атласот на длабокото небо, Уранометрија 2000.00, објектот припаѓа на групата означена со бројот 46; додека во Каталогот на основни ѕвезди (GSC) е групиран под бројот 3822. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 673.
Цуцул-чучурлига
Цуцул-чучурлигата (Galerida cristata) е распространета низ Евроазија, до Индија и Кина, и во Африка. Ја има и во Македонија. Спаѓа во редот на врапчевидните птици, семејството на чучурлигите.
Опис
Како и другите чучурлиги, и оваа е мала птица со должина на телото 17-18 см, распон на крилјата 34 см, и тежина од 45 грама. Перјата и се шарени со темно и светлокафени, црни и жолти бои. Долниот дел е бел. Карактеристично за овој вид е цуцулката на главата, по што го добила и името. Таа ја поткрева цуцулката кога се додворува, пее и кога се бори за својата територија. Половите не се разликуваат многу. Летаат убаво, а на земјата одат без потскокнување. Кога летаат им се гледа црвеникавата боја под крилата.
Исхрана
Храната си ја бара на земја, и јаде мали инсекти, семиња, црвчиња и сл.
Размножување
Исто како другите чучурлиги, цуцулестата гнездото го прави на земја. Снесува 3-5 бели јајца, испрскани со сиви, црни и кафени точки. Размерот им е 22х17 мм. Ги лежат 12-13 дена, а малечките се развиваат брзо, па по десетина дена го напуштаат гнездото. Родителите ги хранат со инсекти. Во периодот на парење, мажјакот лета и ги пее своите карактеристични многу мелодични песни, со потсвиркување, дури и имитирање звуци.
Токму поради нејзиното убаво пеење, понекогаш се чува во домашни услови, а таа го поднесува животот во затворено.
Науката во 1875 година
1875 година во науката опфаќа некои значајни настани.
Знаме на Молдавската Советска Социјалистичка Република
Знамето на Молдавската Советска Социјалистичка Република било усвоено на 31 јануари 1952 година. Знамето било во употреба до 1990, кога било заменето со денешното знаме на Молдавија.
Црква (Житоше)
Црква — археолошко наоѓалиште во прилепското село Житоше. Претставува сакрален објект и некропола од среден век. Се наоѓа на 1 км источно од селото, во непосредната близина на селските гробишта, каде според кажувањето на мештаните, имало стара црква и гробишта. Кај мештаните црквиштето е познато како Свети Ѓорѓи.
Четири за Венеција
Четири за Венеција ( 2 Männer, 2 Frauen - 4 Probleme!?   ) е комедија од 1998 година во режија на Вивијан Наеф.
Кратко за филмот
Дејството се одвива околу две брачни двојки: Ник и Шарлот и Луис и Ева.
Ник и Шарлот сè повеќе од зафатени заработувајќи пари, немаат време за љубов или секс - само во вторник. Наскоро, Шарлот наоѓа љубовник, Луис, неуспешен уметник. Луис и Ева, исто така, немаат време за секс: тој мора да најде своја инспирација за уметноста, а Ева се согласува да се откаже од сопствената окупација како уметник и за да може да го издржи своето семејство, кое е составено од нејзиниот маж и нејзините две деца (едното дете има три, другото шест години), се вработува во ресторан.
Науката во 1874 година
1874 година во науката опфаќа некои значајни настани.
Авакум
Житие
Пророкот Авакум живеел шест века пред Исус Христос и ги предвидел падот на Ерусалим, опустошувањето на градот и на храмот, како и вавилонското ропство на Евреите. По опустошувањето на Ерусалим, тој останал да живее во Јудеја (денешен Израел) и работел како земјоделец. Според преданието, св. пророк Авакум починал во длабока старост.
Омар Бонго
Ел Хаџ Омар Бонго Ондимба (француски:El Hadj Omar Bongo Ondimba; роден на 30 декември 1935 во Леваи, Француска Екваторска Африка - почина на 8 јуни 2009 во Барселона) — габонски политичар и претседател на истоимената земја цели 42 години, од 1967, па сè до неговата смрт во 2009.
Омар Бонго добил висока државна функција во раните 1960-ти, за време на претседателот Леон Мба. Во 1966, станал потпретседател, а по смртта на Мба во 1967, станал втор претседател на Габон. Со своите 32 години, во тој момент бил најмладиот претседател во светот.
По смртта на тогоанскиот претседател Гнасингбе Ејадема во 2005 година, Бонго станал најдолговечниот претседател во Африка.
Пионерско вовче
Пионерското вовче го добило името по кондуктерите кои биле пионери, деца на железничарите од блиската железничка колонија. Пионерите со железничка капа и пионерска марама биле одговорни за сигнализацијата за тргнување и застанување на возот.
Неговата траса била од почетната станицата „Стив Наумов“, во Градскиот парк во Скопје крај езерцето (денешната кафеана „Езерце“) низ густатата шума во тоа време на паркот, па по течението на Вардар и неговите плажи, преку железничкиот мост на Вардар до Ѓорче Петров и понатаму до излетничкото место Сарај и крајната станица „Борка Талевски“ во село Глумово покрај излетничкото место Матка на реката Треска.
Историја
На 8 мај 1948 година се демонтира линијата со тесен колосек (600 mm) Скопје – Ѓорче Петров, а потоа и кон Гостивар.
Шините, праговите, локомотивите и вагоните се префрлаат за ново трасирање на потегот од Градскиот парк во Скопје до Глумово покрај излетничкото место Матка.
На 21 јули 1948 година, градено во само два месеца, свечано е пуштено во сообраќај Пионерското вовче, од почетната станица во Градскиот парк денеска наречено Езерце.
Животот е се што добиваш
Животот е сѐ што добиваш (германски: Das Leben ist eine Baustelle) е германскa комедија од 1997 година во режија на Волфганг Бекер. Филмот бил прикажан на 47-миот Берлински Меѓународен филмски фестивал каде што освоил специјална пофалница.
Црква „Св. Марија Магдалена“ - Стар Дојран
'''Св. Марија Магдалена''' претставува главната манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот.
Науката во 1873 година
1873 година во науката опфаќа некои значајни настани.
Науката во 1872 година
1872 година во науката опфаќа некои значајни настани.
Список на луѓе од Штип
Ова е список на луѓе родени во Штип, Македонија и неговата околина.
Тампа (Флорида)
Тампа (Tampa) е град во западната страна на американската држава Флорида. Овој град според статистиките во 2007 година, има 382 060 жители, што го прави третти град во Флорида, и 53-ти град по број на жители во САД.
Витим
Витим (Витим) е река во источен Сибир (Русија) долга 1.978 км, голема притока на реката Лена.
Географски одлики
Реката извира на источните падини на планината Икатска во близина на населеното место Багдарин во Бурјатската република во источен Сибир, каде се спојуваат два водотеци Витимкан и Чина. Витим има поречје големо околу 227,000 км2, која се протега од Бурјатската република до Иркутската област.
Нивото на водата многу варира, за време на дождовната сезона од мај до октомври просечниот проток може да биде и до 4,900 m³/s на сливот во реката Лена, па нивото на водата во реката расте за 8-10 метри, но во текот на зимата кога нема врнежи од март до април паѓа и до 80 m³/s. Крајот околу Бодајбо е познат како наоѓалиште на злато.
Куп на шампиони 1956/57
Купот на шампиони 1956/57 — второ издание на Европскиот Куп. Повторно овој Куп го освои Реал Мадрид кој во финалето ја победи Фјорентина со 2-0 на Сантјаго Бернабеу, Мадрид на 30 мај 1957 година
Втор Натпревар
Борусија Дортмунд изигра нерешено 5-5 со Спора Луксембург
Борусија Дортмунд победи во плеј-офот со 7-0
Динамо Букурешт победи со вкупен резултат 4-3
Слован Братислава победи со вкупен резултат 4-2
Ница победи со вкупен резултат 6-2
Атлетико Билбао победи со вкупен резултат 5-3
Осмина-финале
1 Реваншот се одигра на Хејсеј Стадион Брисел
2 Реал Мадрид ја победи Рапид Виена со 2-0 во плеј-офот
3 Ница го победи Ренџерс со 3-1 во плеј-офот
Втор натпревар
Манчестер Јунјтед победи со вкупен резултат 3-2
Ница изигра нерешено 3-3 со Ренџерс
Ница победи во плеј-офот со 3-1
Грасхопер победи со вкупен резултат 2-1
Реал Мадрид изигра нерешено 5-5 со Рапид Виена
Реал Мадрид победи во плеј-офот со 2-0
Црвена Ѕвезда победи со вкупен резултат 6-3
Фјорентина победи со вкупен резултат 2-1
Атлетико Билбао победи со вкупен резултат 6-5
Манчетер Јунајтед победи со вкупен резултат 6-5
Фјорентина победи со вкупен резултат 5-3
Реал Мадрид победи со вкупен резултат 6-2
Црвена Ѕвезда победи со вкупен резултат 4-3
Втор Натпревар
Фјорентина победи со вкупен резултат 1-0
Реал Мадрид победи со вкупен резултат 5-3
Лавци (Житоше)
Лавци — археолошко наоѓалиште во прилепското село Житоше. Ноаѓалиштето поради неистраженоста највеворајтно претставува населба, чиј период не е датиран. Во 1951-1957 македонскиот антрополог Јован Ф. Трифуноски при своите истражувања забележал дека помеѓу селата Житоше и Лажани на големи површини, селаните при орање откривале керамика, ќупови и темели на објекти. Според локални кажувања, во минатото во христијанско време тука имало голема населба со преку 500 куќи.
NGC 5692
Објектот бил предмет и на други истражувања, па освен како NGC 5692 се споменува и како UGC 9427, MCG 1-37-39, CGCG 47-123, ARAK 454, IRAS 14357+0337.
Откривање
Објектот е откриен на 13 мај 1883 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 5692 е од видот S?. Видливиот сјај со голо око изнесува 13 m, а оној во рамките на интервалот од минималната до максималната честота 13,9 m, додека површинскиот сјај изнесува 12,2 m/лм2. NGC 5692 има привидни димензии од 0,9' х 0,6'.
Тато пред портата
Тато пред портата е германска комедија од 1991 година во режија на Лориот, кој не само што е режисер на филмот туку ја игра и главната улога во него, и Ренате Вестфал-Лоренц. Ова бил втор и последен игран филм на Лориот, по 1988 година, кога ја изрежирал германската комедијата Одипуси.
NGC 5692
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 38 м 18 с, а неговата деклинација, односно висината на лакот на тој агол, +3° 24' 36"". Положбениот агол на објектот е во износ од 35°.
Други поделби
Проучување на NGC 5692 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52317. Во рамките на атласот на длабокото небо, Уранометрија 2000.00, објектот припаѓа на групата означена со бројот 242; додека во Каталогот на основни ѕвезди (GSC) е групиран под бројот 328. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1418.
Тврдина Главаш
Главаш — тврдина во Сплитско-далматинската жупанија, во Хрватска, на планината Динара. тврдината била изградена во текот на 15 век, во време на Османлиската инвазија на овој простор.
Нго Дин Дием
Нго Дин Дием ( - ) — политичка фигура од познатата Виетнамска војна. Тој бил поставен од страна на САД за претседател на Јужен Виетнам.
Крвавиот атентат од 1/2 ноември, во кој беа убиени Дием и неговиот брат од страна на американски платеници поради неколкуте во низа нерационални и штетни потези за американската политика. Подоцна САД јавно изразија сочувство. Парадоксално е што Џон Ф. Кенеди, заговарачот на овој настан, 20 дена подоцна самиот загина во друг атентат.
Науката во 1871 година
1871 година во науката опфаќа некои значајни настани.
Мачка во вреќа
Мачка во вреќа - германски драма во режија на Флориан Шварц и напишана од Мајкл Проел. Наоѓајќи се првенствено во Лајпциг, две очигледно изгубени души се наоѓаат еден со друг, но се борат да најдат романса против околностите и нивните сопствени поделени личности.
Двата водечки ликови, Карл чија улога во филмот ја игра Кристоф Бах и Дорис која ја игра Џуле Бове, имаат шанса да се сретнат во воз. Парот краде мали предмети еден од друг за време на патувањето и кражбата го тера Карл да се обиде да ја пронајде Дорис до нејзиното место на работа во бар во Лајпциг. Секој од нив повеќепати се обидува да го запознае другиот во серија настани проследени со незадоволните членови на општеството во Лајпциг, вклучувајќи го и постариот машки пријател на Дорис и еден сопственик на бордел.
Награди
Филмот бил награден со наградата "Првите чекори" како награда за најдобар нов филм во 2004 година. На фестивалот Макс-Офулс во 2005 година ја добил наградата за најдобра музика. Филмот бил прикажан и на Берлинале.
Науката во 1870 година
1870 година во науката опфаќа некои значајни настани.
Црква „Св. Ѓорѓи“ - Ново Село (Струмичко)
'''„Св. Ѓорѓи“''' — христијански храм кој се наоѓа во Ново Село, Струмичко. Изградена е во 1842 година.